́цъ, ду́хъ тво́й прест҃ы́й преда́вый въ ру́цѣ бг҃у ѻц҃у̀, пріимѝ, созда́телю, ду́хъ мо́й во вре́мя кончи́ны моея̀:со крс̑та̀ сня́тъ и во гро́бѣ я́кѡ ме́ртвъ положе́нъ, сп҃се, живы́й во свѣ́тѣ непристу́пнѣмъ, возьмѝ ѿ менє̀ тя́жкое бре́мя грѣхо́вное, и не возгнуша́йся, чл҃вѣколю́бче, всели́тися во гро́бъ се́рдца моегѡ̀ недосто́йнагѡ, на умерщвле́ніе моегѡ̀ плотска́гѡ мудрова́нія:я́кѡ да не ктому̀ себѣ̀ бре́нное созда́ніе твоѐ, но тебѣ̀ гдс̑еви и бг҃у моему̀ живы́й, твои́мъ, ѽ всемлс̑тиве, бл҃госе́рдіемъ, сподо́блюся ви́дѣти тебѐ созда́теля и сп҃си́теля моего̀, за прія́тіе сме́рти крс̑тныя, сла́вою и че́стію вѣнча́ннаго, во свѣ́тѣ неприкоснове́нныя твоея̀ сла́вы:идѣ́же со безнача́льнымъ твои́мъ ѻц҃е́мъ, и со прест҃ы́мъ и бл҃ги́мъ и животворя́щимъ и єдиносу́щнымъ твои́мъ дх҃омъ, ца́рствуеши пре́жде вѣ̂къ, ны́нѣ и при́снѡ и во вѣ́ки вѣкѡ́въ